অনেক বিজ্ঞজন, অনেক সুধিজন এবং আমার এক রাজনীতিক সহকর্মী মন্ত্রিসভা থেকে আমার পদত্যাগের আগে দম্ভোক্তি করে বলেছেন “আমরা কেউ ধোয়া তুলসী পাতা নই।” আমি ধোয়া বা আধোয়া তুলসি পাতা কি না জানি না, এতটুকু জানি, আমি জীবনে কারও অপকার করি নি। কার গিবত করি নি। কার চরিত্র হনন করে কথা বলি নি। কাউকে গালাগাল করি নি। কারো বিরুদ্ধে মন্দ বলি নি। কেউ আমার প্রতি অন্যায় করলে তাকে নিন্দা করতে শিখি নি। তার অন্যায় কাজের প্রতিবাদ করি নি। বরং বিনয়ের সাথে আচরণ করেছি। হযরত সোলায়মান (আঃ) এর ভাষায়, “যদি কেউ তোমার নিন্দা করে তা হলে কথার চেয়ে নিজের জীবন-চরিত্রের দ্বারা তার প্রতিবাদ কর।” আমি হযরত সোলায়মান (আঃ) এর বাণী ব্যক্তিজীবনে প্রয়োগ করেছি। নিন্দুককে ভালোবেসেছি। পাপকে ঘৃণা করেছি, পাপীকে ঘৃণা করিনি। কার বিরুদ্ধে অশোভন কথা বলি নি। করে কোনো ক্ষতি হোকÑ এরকম কোনো কাজ করি নি। আবার মন্ত্রিসভা থেকে পদত্যাগের পর আমার এক রাজনীতিক সহকর্মী/বন্ধু পকেটে হাত দিয়ে বলেছেন, ‘আমি পকেট ভারি করতে মন্ত্রী হই নি’ এবং “পদ্মা সেতুর অতীত নিয়ে ঘাঁটাঘাঁটি করতে চাই না”। পদ্মা সেতুর অতীত ঘাঁটাঘাঁটি করলে দেখা যাবে, পদ্মা সেতু কার্যক্রম দ্রুত বাস্তবায়িত হয়েছে। যেখানে বঙ্গবন্ধু সেতুর প্রস্তুতি কাজ করতে ১০ বছর লেগেছে, সেখানে পদ্মা সেতুর ক্ষেত্রে ২ বছরে সে কাজ শেষ করা হয়েছে। শুধু একটি ষড়যন্ত্র পদ্মা সেতুকে ২০১৩ খ্রিস্টাব্দে চালু করার পথকে রুদ্ধ করেছে। এছাড়া, আমি যোগাযোগ মন্ত্রণালয়ে বিগত তিন বছরে যে কাজ করেছি, ১০০ বছরের মধ্যে ৫ বছর মেয়াদি কোনো সরকারের সময় তা করা সম্ভব হয়নি। বর্তমানে যে প্রকল্পগুলো উদ্বোধন হচ্ছে, কার্যক্রম চলছে, তা মাননীয় প্রধানমন্ত্রীর নির্দেশে আমার প্রচেষ্টায় গৃহীত প্রকল্প। পরবর্তীতে আমার নেয়া এ প্রকল্পগুলো এখন আমার বন্ধু বর্তমান যোগাযোগমন্ত্রী ওবায়দুল কাদের এবং রেলমন্ত্রী অ্যাডভোকেট মুজিবুল হক উদ্বোধন করছেন, বাস্তবায়ন কাজ এগিয়ে নিচ্ছেন। আমি সামাজিক ও রাষ্ট্রীয় দায়িত্বপালনে কোনো অনিয়ম করি নি। নিয়মিত সরকারকে কর দিই। দেশের প্রচলিত আইন মেনে চলি। সৎভাবে ব্যবসা করে সম্পদ অর্জন কি অন্যায়? দীর্ঘ প্রায় ৪০ বছর অক্লান্ত পরিশ্রম করে আমি বর্তমান অবস্থানে এসেছি। রাজনীতি করি। এর অর্থ এই নয়, সব ব্যবসায়ী ও রাজনীতিবিদরা অন্যায় পথে চলেন। বাংলাদেশের ব্যবসায়ী-রাজনীতিবিদওÑ যে সৎ ও নৈতিকতাসম্পন্ন লোক হতে পারেন, তা কি বিশ্বাসযোগ্য নয়? শুধু বিদেশি বা বিদেশি সংস্থা, বিশ্বব্যাংক কিছু বললে সত্য হবে, আর আমরা বললে সত্য হবে নাÑ এ মানসিকতার পরিবর্তন দরকার। যাঁরা নীতিবাক্য বলেন, তাদের নিজেদের সৎ এবং সচেতন হয়ে কথা বলা প্রয়োজন। নিজে দায়িত্ববোধসম্পন্ন না হয়ে নীতিবাক্য ব্যবহার ও নীতিবাক্যের ফুলঝুরি আওড়ানো ঠিক নয়। অন্যায়ভাবে, ঈষার্ন্বিত হয়ে কার প্রতি অসৎ ইঙ্গিত করা শোভনীয় নয়। কথা বলার সময়, যে যাই হোক, সবাইকে সুবিবেচনা, ধৈর্য, সততা ও সংযমী হওয়া দরকার। আয়নায় নিজের চেহারা দেখা প্রয়োজন। সাংবাদিকতা একটি দায়িত্বশীল পেশা। আমি সাংবাদিকদের স্বাধীনতায় বিশ্বাসী। এ প্রসঙ্গে ভল্টেয়ার এর একটি বিখ্যাত উক্তি উদ্ধৃত করে বলতে চাই-`I Disapprove of what you say, but I will defend to the death your right to say it..’ ভল্টেয়ার-এর বিখ্যাত উক্তিটি আমি সমর্থন করি, ব্যক্তিগতভাবে অনুসরণ করি। মানুষের কথা বলার অধিকার আছে, পত্রিকায় খবর প্রকাশের স্বাধীনতা আছে, সেটা সত্য হোক আর অসত্য হোক। কিš‘ অন্যায়, অসত্য ও ভিত্তিহীন খবর প্রচার না করাই সংবাদপত্র ও সাংবাদিকদের শিষ্টাচার বলে আমি মনে করি। এ ক্ষেত্রে ধর্ম ও নৈতিকতা আমাদের রক্ষাকবচ। ধর্ম সত্য কথা বলে এবং সত্যের সন্ধান দেয়। আর নৈতিকতা হল সত্য বাস্তবায়ন এর বহিঃপ্রকাশ। তাই ধর্ম ও নৈতিকতা সত্যের পথ দেখায়, অন্যায় থেকে, অনৈতিক কাজ থেকে মানুষকে রক্ষা করে। সাংবাদিকদের এ সত্য মেনে চলার অঙ্গীকারই সাংবাদিকতা। তবে এর ব্যত্যয় ঘটে বলেই পেশায় দুর্যোগ নেমে আসে, পেশার বদনাম হয়। তাই চারিদিক থেকে প্রতিবাদ আসে। আবার অসত্য সংবাদের প্রতিবাদের অধিকার সবারই আছে। উইলিয়াম সেক্সপিয়রের ভাষায়- The nature of bad news infect the teller.. অনৈতিক খবর বা ইয়োলো জার্নালিজম যেমনসংবাদপত্রের সুনাম-সুখ্যাতি নষ্টে কাজ করে, তেমনি উন্নয়ন কার্যক্রমকে বাধাগ্রস্ত করে। দেশের অগ্রগতিকে ক্ষতিগ্রস্ত করে। আর দায়িত্বশীল সাংবাদিকতা উন্নয়ন কার্যক্রমকে এগিয়ে নেয়। দেশের সার্বিক উন্নয়ন ত্বরান্বিত করে। কতিপয় পত্রিকা, বিশেষ করে, প্রথম আলো, ডেইলি স্টার, দৈনিক ইত্তেফাক-এর মতো পত্রিকার কাছ থেকে অসত্য ও উদ্দেশ্যমূলক রিপোর্ট আদৌ প্রত্যাশিত নয়। এসব পত্রিকা নির্দয়ের মতো অসত্য ও ভিত্তিহীন সংবাদ পরিবেষণ করে আমাকে জনসম্মুখে হেয় প্রতিপন্ন করেছে। দি ডেইলি স্টার যে অসত্য, উদ্দেশ্যমূলক রিপোর্ট প্রকাশ করে তা কম্পিউটার বিজ্ঞানী প্রফেসর মুহম্মদ জাফর ইকবালের বক্তব্যে সুস্পষ্ট। পত্রিকার অসত্য সংবাদ জনগণের কাছে, দাতা সং¯’ার কাছে সহজেই বিশ্বাসযোগ্য হয়। ফলে গণতন্ত্র ও উন্নয়ন বাধাগ্রস্ত হয়। যেমনটি হয়েছে পদ্মা সেতুর ক্ষেত্রে । পত্রিকার এ অসত্য রিপোর্টের বিষয়ে সৎ সাংবাদিকদের সোচ্চার হওয়া উচিত। আজ বাংলাদেশে গণমাধ্যম বড় শক্তি, শিক্ষার অন্যতম বাহন। প্রিন্ট মিডিয়া ও ইলেকট্রনিক মিডিয়ার বদৌলতে পত্রিকায় বিভিন্ন প্রবন্ধ লেখা, সংবাদ ও টকশো আলোচনা শিক্ষার বাহন হিসেবে কাজ করছে। এসব লেখা ও আলোচনায় প্রায়ই বিজ্ঞ ও সিনিয়র সাংবাদিকদের বক্তব্যে বর্তমান মিডিয়া জগতের উন্নয়নের কথা যেমন শুনি, তেমনি কতিপয় সাংবাদিক ও মিডিয়ার অপসংবাদের কথাও জানি। সিনিয়র সাংবাদিকদের বক্তব্যের মূল মর্মবাণী হলো বর্তমানে সংবাদপত্র বিকাশের পাশাপাশি সংবাদপত্রে এক ধরনের অপসংবাদ ও অপসাংবাদিকতা দেশের সংবাদপত্র জগৎকে বিতর্কিত করছে। সংবাদপত্র জগতে এক ‘অপসংস্কৃতি’র জš§ দিচ্ছে। কতিপয় সাংবাদিক, সাংবাদিকতার সত্য ও মহান পেশাকে কলুষিত করে একে অন্যায় ও অবৈধ আয়ের উৎস হিসেবে গ্রহণ করছে, মানুষকে ব্ল্যাকমেইল করছে। সুরুচি, সুনীতি ও সুচিন্তার যোগফল যেমন গণতন্ত্র, তেমনি এই গণতন্ত্রের পুরোপুরি প্রয়োগই সংবাদপত্র, সাংবাদিক ও দেশের উন্নয়নের নিয়ামক শক্তি। অসত্য ও ব্ল্যাকমেইলিং রিপোর্টের প্রভাব সমাজ, দেশ ও ব্যক্তির জন্য কতটুকু ক্ষতিকর ও এর প্রভাব কতটুকু বিস্তৃত, তা ভেবে দেখার জন্য সাংবাদিক, টিআইবি ও সংশ্লিষ্ট সবাইকে অনুরোধ করছি। আমি মূলত অপসংবাদ ও কতিপয় মিডিয়াবাজদের অপসাংবাদিকতার অসহায় শিকার হয়েছি।